Verskeie sketse vir die radio, kortverhale en vervolgverhale vir tydskrifte, artikels en humoristiese sketse vir tydskrifte.
Ek skryf omdat ek daarvan hou. Ek skryf graag oor dit wat ek daagliks sien en belewe en meng dit dan met magic. Mense, veral kinders, fassineer my. Ek glo aan mense se vermoëns om op te staan en die lewe in die gesig te kyk. Ek is in 'n wêreld waar kinders misbruik word, waar hulle min het. Tog het hierdie kinders eienskappe wat my aangryp. Ek skryf vanuit die landelike, verarmde omgewing waarbinne ek bly en vanuit die maatskaplike agtergrond wat deel van my toerusting is. As 'n mens op 'n Vrystaatse plaas met sy baie droogtes bly, kry jy nie baie kans om die werklikheid te ontvlug nie. Dit is om jou jy moet dit daagliks hanteer. Daarom het my stories baie keer 'n groot stuk werklikheid in.